Държавен вестник, бр. 94, 2003 г., стр. 38

С Т Р .  38
Д Ъ Р Ж А В Е Н   В Е С Т Н И К
Б Р О Й  94
1. се внасят пълни и са предназначени да
бъдат реекспортирани пълни или празни;
2. се внасят празни и са предназначени да
бъдат реекспортирани пълни.
(2) Забранено е използването на опаковки-
те, поставени под режим временен внос с пълно
освобождаване от вносни митни сборове, за
вътрешен превоз на стоки, освен ако стоките не
се изнасят. В случай че опаковките са внесени
пълни, забраната е в сила от момента на из-
празване на опаковките от съдържанието им.”
§ 223. Член 496 се изменя така:
“Чл. 496. (1) Режим временен внос с пълно
освобождаване от вносни митни сборове се
разрешава за форми, матрици, клишета, чер-
тежи, модели, устройства за измерване, за
проверка и за изпитване и други подобни пред-
мети, които:
1. са собственост на чуждестранно лице, и
2. се ползват от местно лице в производство-
то и най-малко 75 на сто от получената продук-
ция ще се изнася извън страната.
(2) Режим временен внос с пълно освобож-
даване от вносни митни сборове се разрешава
за специални прибори (уреди) и инструменти,
които:
1. са собственост на чуждестранно лице, и
2. са предоставени безплатно на местно лице
за производство на стоки, които ще се изнасят
изцяло.”
§ 224. Член 497 се изменя така:
“Чл. 497. (1) Режим временен внос с пълно
освобождаване от вносни митни сборове се раз-
решава за стоки, които:
1. ще се подлагат на проверки, изпитване или
представяне, или
2. се внасят в рамките на договор за продаж-
ба, съгласно който продажбата ще се осъщест-
ви след изпитване и действително се подлагат
на такова изпитване на територията на страна-
та, или
3. се използват за извършване на провер-
ки, изпитване или представяне без всякаква
печалба.
(2) Срокът за приключване на режима по
ал. 1, т. 2 е 6 месеца.”
§ 225. Член 498 се изменя така:
“Чл. 498. Режим временен внос с пълно ос-
вобождаване от вносни митни сборове се разре-
шава за мостри, внасяни в разумни количества,
използвани единствено с цел да бъдат показани
или представени.”
§ 226. Член 499 се изменя така:
“Чл. 499. (1) Режим временен внос с пълно
освобождаване от вносни митни сборове се раз-
решава за заместващи средства за производст-
во, които се предоставят временно на разполо-
жение на клиента:
1. от доставчика, или
2. от лице, извършващо поправката, докато
се доставят или ремонтират подобни стоки.
(2) Срокът за приключване е 6 месеца.”
§ 227. Член 500 се изменя така:
“Чл. 500. (1) Режим временен внос с пълно
освобождаване от вносни митни сборове се раз-
решава за стоки, които ще бъдат показвани или
ползвани в рамките на публична проява, която
не е организирана единствено за търговска ре-
ализация на стоките, както и за стоките, полу-
чени в рамките на проявата от стоки, поставе-
ни под режима.
(2) В изключителни случаи директорът на
Агенция “Митници” може да разреши режима
за други прояви.
(3) Режим временен внос с пълно освобож-
даване от вносни митни сборове се разрешава
за стоки, които са предназначени за одобрява-
не, които не могат да се внасят като мостри и
които изпращачът от своя страна желае да про-
даде, а получателят може да реши да закупи
след тяхното проверяване.
(4) Срокът за приключване на режима, до-
пуснат на основание ал. 3, е 2 месеца.
(5) Режим временен внос с пълно освобожда-
ване от вносни митни сборове се разрешава за:
1. произведения на изкуството, предмети за
колекции и антични предмети съгласно прило-
жение № 51, внасяни за изложба с оглед на евен-
туална продажба, или
2. стоки, различни от нови, внасяни за аук-
цион.”
§ 228. Член 501 се изменя така:
“Чл. 501. Режим временен внос с пълно осво-
бождаване от вносни митни сборове се разреша-
ва за резервни части, принадлежности и оборуд-
ване, които се използват за поправка и поддръж-
ка, включително преглед, настройка и запазва-
не на стоки, поставени под режим временен внос.”
§ 229. Член 502 се изменя така:
“Чл. 502. Режим временен внос с пълно ос-
вобождаване от вносни митни сборове се разре-
шава за стоки, различни от посочените в
чл. 487—501 или неотговарящи на условията на
тези членове, които се внасят:
1. по определен повод и за период не по-го-
лям от 3 месеца, или
2. при специфични случаи, нямащи иконо-
мически ефект.”
§ 230. Членове 503—508 се обособяват в раз-
дел III: “Разпоредби за прилагане на режима”.
§ 231. Член 503 се изменя така:
“Чл. 503. (1) Когато лични вещи, стоки, вна-
сяни за спортни цели, или транспортни средст-
ва се декларират устно или с други действия за
поставяне под режим, митническите органи
могат да изискват писмена митническа декла-
рация, когато вносните митни сборове са с ви-
сок размер или когато съществува сериозен риск
от неизпълнение на задълженията по режима.
(2) Независимо от разпоредбите на ал. 1,
временният внос на пътни превозни средства и
ремаркета, имащи постоянна чуждестранна